Os pegollos sole pasar que seigan muito especificos nomás que de bella especie de huespet, estando-ne bellas d'as especies d'o grupo dica remiradas con o puesto d'o cuerpo de l'animal en do li parasitan. A suya mida que ye tan redueita (d'entre 0,5 y 8 mm), garretas fuertas ta reganchar-se firmes en o pelo (u as plumas), y l'abdomen unflau en sección transversal, solen composar a remada d'adaptacions que han esarrollau pa(ra) poder vevir tan apegaus a lo huespet. A color d'o cuerpo suyo sole variar dende lo beige verdisco dica lo gris fosco de bellas especies.